title: Σχεδίαση συστήματος αξιολόγησης εργαζομένων σε μονάδα ιχθυοκαλλιέργειας
title: Design of an employee appraisal system for a fish farming unit
Creators: name: Στεφανου Κωνσταντινος
Publisher: name: Technical University of Crete
Year: 2024

description: Η διαδικασία αξιολόγησης της απόδοσης εργαζομένων είναι πλέον μία από τις προτεραιότητες των ιδιωτικών και δημόσιων επιχειρήσεων και οργανισμών. Αυτό συμβαίνει διότι αποτελεί έναν κρίσιμο μηχανισμό για την εκτίμηση του κατά πόσο οι εργαζόμενοι πληρούν τις απαιτήσεις των θέσεων εργασίας τους. Στόχος είναι η αναγνώριση των δυνατών και αδύναμων σημείων των εργαζομένων, προκειμένου να ενθαρρυνθούν και να τους δοθούν οι απαραίτητες κατευθυντήριες οδηγίες για την βελτίωση της απόδοσής τους στο μέλλον, καθώς και να τονισθούν οι τομείς όπου η απόδοσή τους παραμένει χαμηλή, προκειμένου να διορθωθούν σε αυτούς. Η αξιολόγηση αυτή θα πρέπει να είναι προσανατολισμένη στους στρατηγικούς στόχους της επιχείρησης, για τον αποτελεσματικό προσδιορισμό των οποίων, είναι απαραίτητο να χρησιμοποιηθεί κάποια μέθοδος ανάλυσης όπως είναι η Balanced Scorecard. Βάσει των στόχων της επιχείρησης καθορίζονται κάποια κριτήρια (πρότυπα) απόδοσης των εργαζομένων. Η σχεδίαση των προτύπων απόδοσης θα πρέπει να γίνεται με γνώμονα την αντικειμενικότητα, την ενθάρρυνση και την ανάπτυξη των εργαζομένων. 
Στην παρούσα διπλωματική εργασία εξετάζεται η περίπτωση μιας εταιρίας ιχθυοκαλλιέργειας, επιχειρώντας να σχεδιασθεί ένα σύστημα αξιολόγησης της απόδοσης των εργαζομένων της. Η εργασία θα επικεντρωθεί σε μία συγκεκριμένη μονάδα μιας εταιρίας ιχθυοκαλλιέργειας. Αρχικά, θα γίνει μια ιστορική αναδρομή στην αξιολόγηση απόδοσης των εργαζομένων και θα διερευνηθεί η σχέση που την συνδέει με τον προγραμματισμό ανθρωπίνων πόρων και την ανάλυση εργασίας, η οποία είναι απαραίτητο να διεξαχθεί πριν τον σχεδιασμό ενός συστήματος αξιολόγησης. Παράλληλα θα γίνει μία αναφορά στην επίδραση που μπορεί να έχει η αξιολόγηση της απόδοσης στους εργαζομένους. Κατόπιν θα παρουσιαστούν οι διάφοροι μέθοδοι αξιολόγησης απόδοσης, αναδεικνύοντας ταυτόχρονα και πιθανά σφάλματα που μπορεί να εμφανιστούν κατά την εφαρμογή τους. Ακολούθως θα παρουσιασθεί η μέθοδος Balanced Scorecard και ο τρόπος εφαρμογής της. Στην συνέχεια θα γίνει μια λεπτομερής ανάλυση της μελετώμενης εταιρίας, επιχειρώντας παράλληλα την εφαρμογή της μεθόδου Balanced Scorecard σε αυτήν. Τέλος θα παρουσιασθούν τα αποτελέσματα της συλλογής πληροφοριών και της ανάλυσης εργασίας, με σκοπό τον καθορισμό κατάλληλων προτύπων απόδοσης και την παρουσίαση ενός συστήματος αξιολόγησης προσανατολισμένο στους στρατηγικούς στόχους της εταιρίας.
description: The process of evaluating employee performance is now a priority for both private and public companies and organizations. This is due to its critical role in assessing whether employees are meeting job requirements. The objective is to identify employees' strengths and weaknesses to provide them with necessary guidance for future performance improvement, while also addressing areas of low performance. This evaluation should align with the company's strategic goals, requiring the use of analytical methods such as the Balanced Scorecard to effectively determine performance criteria.
This thesis examines the case of a fish farming company, aiming to design a system for evaluating employee performance within a specific unit of the company. Initially, a historical review of employee performance appraisal will be conducted, exploring its relationship with human resource planning and job analysis, essential prerequisites for designing an appraisal system. Additionally, the impact of performance evaluation on employees will be addressed. Subsequently, various performance evaluation methods will be presented, along with potential errors during their application. The Balanced Scorecard method and its application will be discussed. A detailed analysis of the company will follow, including attempts to apply the Balanced Scorecard method. Finally, the results of data collection and job analysis will be presented to define appropriate performance standards and develop an evaluation system aligned with the company's strategic goals.